Tyyppinimiluettelo - Elintarviketurvallisuusvirasto Evira
Elintarviketurvallisuusvirasto Evira ylläpitää lannoitevalmisteiden kansallista tyyppinimiluetteloa. Tyyppinimi
Lannoitevalmisteen tyyppinimellä pyritään kuvaamaan lannoitteen ominaisuuksia, kuten koostumusta, käyttötarkoitusta tai valmistusmenetelmää. Tyyppinimiluettelossa on tyyppinimen yhteydessä kuvaus lannoitteen ominaisuuksista, valmistusmenetelmästä, ravinnepitoisuuksista, sille asetetuista laatuvaatimuksista ja mahdollisista rajoituksista.
Kansallinen tyyppinimiluettelo
Eviran ylläpitämään lannoitevalmisteiden tyyppinimiluetteloon on koottu maa- ja metsätalousministeriön asetuksessa 12/07 ja sitä täydentäneissä tai muuttaneissa asetuksissa olleet tyyppinimet. Luetteloon on lisätty lisäksi kaksi Eviran päätöksellä hyväksyttyä uutta tyyppinimeä.
Asetus 24/11 lannoitevalmisteista sekä sivutuoteasetus ovat aiheuttaneet lannoitevalmisteiden tyyppinimikuvauksiin ja tyyppinimien sijoitteluun tyyppinimiryhmissä muutostarpeita, jotka on merkitty virallisessa tyyppinimiluettelossa kursiivilla. Virallinen tyyppinimiluettelo julkaistaan Eviran määräyskokoelmassa. Linkki määräyskokoelmaan löytyy oikeasta palkista.
Päivitetty	14.11.2013
Elintarviketurvallisuusviraston määräys 1/2011 kansallisesta lannoitevalmisteiden tyyppinimiluettelosta (pdf, 15 kt)
Liite määräykseen 1/2011, 5.10.2011 (pdf, 438 kt)
Elintarviketurvallisuusviraston määräys 2/2013 kansallisen lannoitevalmisteiden tyyppinimiluettelon täydentämisestä ja muuttamisesta (pdf, 511 kt)
Lannoitevalmisteiden määritelmät
Viranomaisten määräyskokoelmat: Elintarviketurvallisuusvirasto Evira